Seoses Loode-Eestis toimunud rannikualade reostuse ning sellega kaasnenud looduskatastroofi ja massilise lindude hukkumisega pöördub Eesti Evangeelne Luterlik Kirik oma koguduste, kõigi kristlaste ja kaasmaalaste poole.  Arvestades käesoleva olukorra tõsidust kutsume üles eeloleval pühapäeval, 12. veebruaril 2006 kõiki kogudusi palvetama nende hea tahtega inimeste eest, kes teevad tänuväärset tööd reostuse tagajärgede  likvideerimisel, et neil jätkuks jõudu ja meelekindlust emotsionaalselt pingestatud olukorras. Samuti vajavad meie ühist tuge kohalikud rannaküla elanikud, keda see õnnetus kõige otsesemalt on puudutanud.    Ühtlasi kutsume üles kõiki kaasmaalasi tähelepanelikult jälgima meie elukeskkonda ning tunnetades oma vastutust tegema kõik selleks, et loodus säiliks puhta ja elujõulisena.    EELK Konsistoorium    tel 627 7350  faks 627 7352  e-post konsistoorium@eelk.ee